આપેલ સમયે દુબઈથી આવેલા છોકરાના મમ્મી પપ્પા આવ્યાં.. જોતાંવેત એમને લજ્જા ખૂબ પસંદ પડી ગઈ. ને જણાવ્યું કે અમારા તરફથી હા જ છે.. અમારો વિવેક અને લજ્જા એકબીજાને મળી લે પછી વાત પાક્કી.. એમએ થયેલી લજ્જા સાંભળી રહી હતી. એને થોડી ઘણી ખબર તો હતી. કે વિવેકે એમએસસી કરેલું છે. પણ મળ્યા વગર કોઈ પ્રતિભાવ પણ કંઈ રીતે આપવો? એ ચૂપચાપ પોતાના રૂમમાં ગઈ, ફેસબુક ખોલી વિવેકનો પ્રોફાઇલ ચેક કર્યો, ને પ્રોફાઈલ જોઈ ખુશ થઈ ગઈ. દેખાવડો, એજ્યુકેટેડ અને આટલું બધું કમાતાં છોકરાની વાત આવી છે જાણી એણે રાજુલને વાત કરી, રાજુલ સમજી ગઈ લજ્જાને છોકરો પસંદ છે, જલ્દી બંનેની મિટિંગ ગોઠવી દેવી જોઈએ.. દુબઈ ફોન કરી વિવેકના પપ્પાએ એને વાત કરી.